SC รับรู้รายได้โครงการแนวสูงลดลง กำไร Q3/58 ลดอยู่ที่ 410.50 ลบ.
SC รับรู้รายได้โครงการแนวสูงลดลง กำไร Q3/58 ลดอยู่ที่ 410.50 ลบ.จากปีก่อนมีกำไร 525.98 ลบ.ส่วน 9 เดือนแรกมีกำไร 1.07 พันลบ.เพิ่มขึ้น 13% จากปีก่อนมีกำไร 941.34 ลบ.
13 พ.ย. 2558

บริษัท เอสซี แอสเสท คอร์ปอเรชั่น จำกัด (มหาชน) หรือ SC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 410.50 ล้านบาท หรือมีกำไรสุทธิ 0.0982 บาทต่อหุ้น ลดลง 22% จากช่วงเดียวกันของปีก่อนที่มีกำไรสุทธิ 525.98 ล้านบาท หรือมีกำไรสุทธิ 0.1259 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.07 พันล้านบาท หรือมีกำไรสุทธิ 0.2557 บาทต่อหุ้น เพิ่มขึ้น 13% จากช่วงเดียวกันของปีก่อนที่มีกำไรสุทธิ 941.34 ล้านบาท หรือมีกำไรต่อสุทธิ 0.2253 บาทต่อหุ้น
ทั้งนี้ ผลการดำเนินงานที่มีกำไรลดลง ส่วนใหญ่เกิดจากการรับรู้รายได้ของโครงการแนวสูงลดลง